ഡോര്ട്മണ്ടിനെ മുക്കി ജര്മന് സൂപര് കപ്പില് മുത്തമിട്ട് ബയേണ് മ്യൂണിക്: ബുണ്ടസ് ലിഗയിലെ കരുത്തര് തമ്മിലുള്ള ആവേശപ്പോരില് ഒന്നിനെതിരെ മൂന്നു ഗോളുകള്ക്ക് ബൊറൂസിയ ഡോര്ട്മണ്ടിനെ മുക്കി ബയേണ് മ്യൂണിക് ജര്മന് സൂപര് കപ് ചാമ്ബ്യന്മാര്. സൂപര് താരം റോബര്ട്ട് ലെവന്ഡോവ്സ്കി ഇരട്ട ഗോളുമായി നിറഞ്ഞ മത്സരത്തില് തോമസ് മ്യൂളറാണ് ബയേണിനായി അവശേഷിച്ച ഗോള് കണ്ടെത്തിയത്. മാര്കോ റ്യൂവസ് ഡോര്ട്മുണ്ടിന്റെ ആശ്വാസ ഗോള് കണ്ടെത്തി.ജൂലിയന് നാഗെല്സ്മാന് പരിശീലകനായി എത്തിയ ശേഷം കപ്പുയര്ത്തിയ ആദ്യ ജയം ബയേണിന് പ്രതീക്ഷ പകരും. കഴിഞ്ഞ സീസണ് ബുണ്ടസ് ലിഗയില് 41 ഗോളുകളെന്ന റെക്കോഡുമായി മുന്നില്നിന്ന പോളണ്ട് താരം ലെവന്ഡോവ്സ്കി തന്നെയായിരുന്നു തുടക്കം മുതല് ബയേണ് മുന്നേങ്ങള്ക്ക് ചുക്കാന് പിടിച്ചത്. 41ാം മിനിറ്റില് ആദ്യം സ്കോര് ചെയ്ത താരം 74ാം മിനിറ്റില് പട്ടിക തികച്ചു. നാഗല്സ്മാനിനു കീഴില് സീസണ് മുന്നോടിയായി നടന്ന നാല് സൗഹൃദ മത്സരങ്ങളിലും ടീം തോല്വി അറിഞ്ഞിരുന്നു. കഴിഞ്ഞ ദിവസം അന്തരിച്ച മുന് ബയേണ് ഇതിഹാസം ഗേര്ഡ് മുള്ളര്ക്ക് ആദരാഞ്ജലി അര്പിച്ചാണ് മത്സരം തുടങ്ങിയിരുന്നത്.